
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 28T/99/2024 6624010779 16. 12. 2024 JUDr. Slavomír Cimerman ECLI:SK:OSLC:2024:6624010779.4
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Slavomírom Cimermanom na hlavnom pojednávaní konanom dňa 16. decembra 2024, takto rozhodol: Podľa § 334 ods. 4 Tr. por. súd schvaľuje dohodu o vine a treste, ktorú obžalovaný a prokurátor uzatvorili na Okresnej prokuratúre vo Veľkom Krtíši dňa 16. 12. 2024: Obžalovaný X. L. nar. XX. XX. XXXX N. L., trvale bytom R. H. XXXX/XX, F., t. č. ÚVV a ÚVTOS Banská Bystrica, občan V. je vinný, že - od presne nezisteného dňa v mesiaci marec 2024 vo Veľkom Krtíši, na ulici B.. D.. Š. Č. XXX/XXX v Zariadení sociálnych služieb Pod vinicami, pre osoby so psychický a fyzickým postihnutím sa opakovane proti vôli poškodenej M. Z., narodenej XX. Z. XXXX, duševne chorej osoby, o ktorej chorobe vedel, jej dotýkal a bozkával ju na intímnych miestach a to za prsia a vagínu, o čom jej zakázal hovoriť pod hrozbou, že ju zabije, ak to niekomu prezradí, pričom ju v presne nezistený deň v mesiaci máj 2024 aj fyzicky napadol a to tak, že ju 6 krát otvorenou dlaňou udrel do oblasti tváre a taktiež ju proti jej vôli prinútil ísť s ním do sprchy, kde ho musela umyť, pričom toto jeho konanie vyvrcholilo dňa 23. mája 2024, kedy ju vo večerných hodinách zavolal k sebe na izbu, kde sa z invalidného vozíka presunul na posteľ na ktorej si zo seba vyzliekol oblečenie, chytil poškodenú za ruku a nechcel ju pustiť, prinútil ju ľahnúť si vedľa neho, kde ju takisto držal za ruku a prikázal jej aby si aj ona vyzliekla oblečenie, čo keď zo strachu urobila, tak ju najskôr začal bozkával na krku a následne sa jej dotýkal aj na intímnych miestach, teda za prsia a vagínu, a jedenkrát svojim pohlavným údom vnikol do jej vagíny, po čom sa poškodená zľakla a zakričala aby ju pustil a keď ju už pustil, tak z izby odišla, pričom takto konal s vedomím, že má pohlavnú chorobu syfilis, pričom keď ju nasledujúci deň stretol, tak jej povedal, že ak to čo sa večer medzi nimi stalo niekomu prezradí, tak ju zabije, pričom poškodená v obave o svoj život a zdravie nikomu o tomto nepovedala až do dňa 28. mája 2024, kedy sa vo večerných hodinách zdôverila praktickej sestre v zariadení v ktorom je umiestnená, pričom uvedeným konaním nebolo poškodenej M. Z., H. XX. Z. XXXX spôsobené žiadne zranenie, ktoré by si vyžiadalo lekárske ošetrenie, teda - násilím donútil ženu k súloži a na taký čin zneužil jej bezbrannosť, pričom čin spáchal na chránenej osobe - chorej osobe, - iného hrozbou násilia nútil, aby niečo konal, opomenul a trpel, - iného úmyselne vydal do nebezpečenstva pohlavnej nákazy,
čím
spáchal
- zločin znásilnenia podľa § 199 ods. 1, 2 písm. b) Tr. zák. s poukazom na § 139 ods. 1 písm. f ) Tr. zák., - zločin vydierania podľa § 189 ods. 1 Tr. zák., - prečin ohrozovania pohlavnou chorobou podľa § 167 ods. 1 Tr. zák., a za to sa
odsudzuje
Podľa § 199 ods. 2 Tr. zák. s použitím § 36 písm. j), I) Tr. zák., § 38 ods.2 Tr. zák., § 41 ods. 2 Tr. zák. a § 39 ods. 1, 3 písm. d) Tr. zák. na úhrnný trest odňatia slobody vo výmere 3 (tri) roky nepodmienečne. Podľa § 48 ods. 2 písm. a) Tr. zák. sa pre výkon trestu zaraďuje do ústavu na výkon trestu odňatia slobody s minimálnym stupňom stráženia. Podľa § 73 ods. 2 písm. c) Tr. zák. sa mu ukladá ochranné protialkoholické liečenie ústavnou formou. Podľa § 288 ods. 1 Tr. por. sa poškodená M. Z., H.. XX. Z. XXXX, t. č. Zariadenie sociálnych služieb Pod vinicami, B.. D.. Š. Č. XXX/XXX, N. E. odkazuje so svojím nárokom na civilný proces. odôvodnenie: Obžalovaný s prokurátorom uzatvorili dňa 16. 12. 2024 na Okresnej prokuratúre vo Veľkom Krtíši dohodu o vine a treste, ktorou obžalovaný uznal vinu zo zločinu znásilnenia podľa § 199 ods. 1, 2 písm. b) Tr. zák. s poukazom na § 139 ods. 1 písm. f) Tr. zák., zločinu vydierania podľa § 189 ods. 1 Tr. zák. a prečinu ohrozovania pohlavnou chorobou podľa § 167 ods. 1 Tr. zák. a prijal navrhovaný trest odňatia slobody v trvaní 3 roky nepodmienečne so zaradením do ústavu na výkon trestu odňatia slobody s minimálnym stupňom stráženia a zároveň súhlasil s podrobením sa ochrannej protialkoholickej liečbe ústavnou formou. Prokurátor podal dňa 16. 12. 2024 na súd návrh na schválenie dohody o vine treste. Strany konania súhlasili so skrátením lehoty spojenej s prípravou hlavného pojednávania. Na hlavnom pojednávaní po jeho prerušení za účelom vedenia dohodovacieho konania o vine a treste prokurátor navrhol schváliť dohodu o vine a treste, ktorú uzatvoril s obžalovaným. Obžalovaný po zákonnom poučení a výzve súdu na všetky otázky podľa § 333 ods. 3 písm. a) - j) Tr. por. odpovedal zhodne slovom „ÁNO“. Podľa § 334 ods. 1 Tr, por., súd môže rozhodovať len o skutku, jeho právnej kvalifikácii, primeranosti trestu, ochrannom opatrení vo vzťahu k obvinenému, ako aj o výroku na náhradu škody v rozsahu uvedenom v návrhu na dohodu o vine a treste, ak obvinený odpovedal na všetky otázky „ÁNO“. Podľa § 334 ods. 4 veta prvá Tr. por., ak súd dohodu o vine a treste schváli, potvrdí to rozsudkom, ktorý verejne vyhlási. Podľa § 334 ods. 5 Tr. por. rozsudok nadobudne právoplatnosť vyhlásením. Keďže na hlavnom pojednávaní obžalovaný splnil všetky hmotnoprávne a procesnoprávne podmienky pre schválenie dohody o vine a treste a súd navrhovanú dohodu považoval z hľadiska funkcie trestu a to prevýchovnej a represívnej za dostačujúcu a zároveň spôsobilú pôsobiť na iných generálne, preto ju rozsudkom schválil.

